MI5, serviciul secret al Marii Britanii, verifică dacă Rusia este implicată în incendiul care a paralizat aeroportul Heathrow
Un incendiu cum nu s-a mai întâmplat până acum. Un incendiu care închide instantaneu cel mai mare nod aerian al Europei, într-o perioadă de tensiuni geopolitice în creștere și chiar în momentul în care se întrerupe o reuniune a celor mai importanți șefi ai apărării de pe continent. Poate fi cu adevărat o coincidență? Focul a izbucnit la o substație electrică care alimentează aeroportul. Incidentul a provocat anularea a peste 1.300 de zboruri și a afectat aproximativ 291.000 de pasageri. Serviciile secrete britanice se vor ocupa de caz, scrie The Telegraph.